আসাদুজ্জামান নূর: তারা সরকারের মুখাপেক্ষী নন। তারা নিজেরাই যথেষ্ট আয় করেন। ফলে সরকারের দিক থেকে তাদের কোনো সাহায্যের প্রয়োজন হয় না। আমার মনে হয়, এক্ষেত্রে যেটা ভাবা যেতে পারে, বা আমরা যেটা অনেক সময় করছিও, সেটা হলো গুণী শিল্পী যদি জীবনের এক পর্যায়ে গিয়ে চলতে পারছেন না বা একজন ওস্তাদ তিনি গান শিখিয়ে যাচ্ছেন ছাত্রছাত্রীদের, বহু বছর ধরে, কিন্তু তার জীবিকা নির্বাহ করা কঠিন হয়ে যাচ্ছে; এই ধরনের একটি সমন্বিত তালিকা তৈরি করে তাদের নিয়মিত সাহায্য দেয়া যায় কি না। আমরা যেটা দিচ্ছি, সাড়ে তিন হাজার টাকা, সেটা খুবই কম, আমরা অবশ্য এক বছরেরটা একবারে দিয়ে দিই, তাতে করে হয়তো চল্লিশ বিয়াল্লিশ হাজার টাকা পান, সেটি দিয়ে হয়তো কিছু উপকার তার হয়। এর পাশাপাশি আমরা কিন্তু এককালীন সাহায্য দিয়েও কাজ করছি। আসলে গুণী শিল্পীর তালিকাটি সঠিকভাবে, স্বচ্ছভাবে করাটা বেশি জরুরি। কারণ, এই কাজে হাত গিয়ে গিয়ে আমরা দেখেছি, তালিকায় এমন অনেক নাম আছে, যাদের এটা পাওয়ার কোনো প্রয়োজন নেই, বা পাওয়ার কোনো যোগ্যতা নেই। এই সমস্যাটাও সেখানে আছে। আমরা অবশ্য নতুন করে তালিকা তৈরি করছি। শর্তারোপ করছি নানানভাবে, যাতে করে সত্যিকারার্থে একজন গুণী শিল্পী এবং যার প্রয়োজন আছে, তেমন শিল্পীদের আমরা যেন সাহায্যটা দিতে পারি। আর সরকারিভাবে মাসিক ভাতাটা আরেকটু বাড়ানোর চেষ্টা করছি।